My naam is Dingetjie

My naam is Dingetjie is 'n Afrikaanse rolprent wat in 1975 vrygestel is. Die film is deur Dirk de Villiers geregisseer, vervaardig deur Kavalier Films en versprei deur C-Films. 

Sinopsis

In My naam is Dingetjie word ons bekendgestel aan Louw Verwey as Daan, en Roelf Laubscher as Daan se ewe lui broer, Dingetjie. Hierdie twee is niksnutte wat, na hul vader se afsterwe, saam met hul suster (Pearl Gawlowski) op 'n plaas woon. Hulle leef in voortdurende vrees dat hul suster sal trou en hulle aan hul lot sal oorlaat. Die verhaal neem 'n wending met die aankoms van 'n verteenwoordiger van 'n oliemaatskappy (Chris du Toit). Daan en Dingetjie probeer hom oortuig dat daar olie op hul plaas gevind kan word. Tot almal se verbasing word daar wel olie ontdek, en skielik is almal skatryk.

Rolverdeling 

Die rolverdeling is Louw Verwey (as Daan), Roelf Laubscher (as Dingetjie), Pearl Gawlowski, en Chris du Toit. 

Verwysings